Man skiet kollega in Sandton dood | Maroela Media
Volgens Chris Botha, woordvoerder van Netcare 911, het paramedici die man in 'n kritieke toestand by 'n perseel in Careystraat op die grond aangetref. "Paramedici het vir 'n geruime tyd probeer om die man se lewe te red, maar hy het op die toneel aan sy besering beswyk," het Botha gesê.
Ao. Moses Maphakela, polisiewoordvoerder, het aan Maroela Media gesê die slagoffer en die verdagte het glo in 'n argument betrokke geraak. "Die verdagte het 'n vuurwapen te voorskyn gebring en sy kollega geskiet," het Maphakela gesê.
Dit is nog nie duidelik waaroor die argument gegaan het nie.
Die verdagte staan tereg op 'n aanklag van moord. Hy sal na verwagting Maandag in die hof verskyn.
My hemel!!!! Wat is volgende? Ons is nou nie eens meer veilig tussen ons eie werks kollegas nie! Welkom in die WILDE WESTE!!!! Vanaand is nog 'n gesin sonder 'n lid van die familie :-(
ja nee · 5 jaar gelede
Ek gaan nie kritiseer nie miskien is hy daarna gedryf deur viktimisering en uitbuitery ek voel baie so omdat sekere kolegas met hul manupulasie en leuns die werksplek in 'n hel verander